અમદાવાદ: એએમટીએસમાં કરાર આધારિત ફરજ બજાવતા ૧ર૯૧ કંડકટર ગયા સોમવારની સવારથી અચાનક હડતાળ પર ઊતરી જતાં હજારો ઉતારુઓ રઝળતા થયા છે. બીજી તરફ તંત્ર દ્વારા ‘એસ્મા’ હેઠળ અપાયેલી જાહેર નોટિસનો સમયગાળો આજે સાંજે પાંચ વાગ્યે પૂરો થાય છે, જો આજે સાંજે હડતાળિયા કર્મચારીઓ ફરજ પર હાજર નહીં થાય તો સઘળા કર્મચારીઓ આપોઆપ ઘરે બેસી જશે તેવી ચીમકી તંત્રએ આપતાં આજનો દિવસ હડતાળના સંદર્ભે નિર્ણાયક પુરવાર થશે.